Sigurinn í kvöld var afar sætur fyrir Guðmund . AFP Eitt af þeim þremur atriðum sem sérstaklega voru tekin út fyrir sviga hjá danska dagblaðinu BT eftir sigur Íslands á Danmörku var það að Guðmundur Guðmundsson hefði náð að koma fram hefndum á Dönum . Ísland vann stórkostlegan sigur , 31 : 30 , á heims - og ólympíumeisturum Dana í fyrsta leik liðsins á Evrópumeistaramótinu í handknattleik , en það var einmitt Guðmundur sjálfur sem gerði Dani í fyrsta sinn að ólympíumeisturum í karlaflokki . „ Nicolaj Jacobsen á móti Gudmundsson . Já , það getur vel verið að það hafi staðið Danmörk - Ísland á skjánum í Malmö Arena . En einvígið var á milli landsliðsþjálfaranna tveggja , ” segir í frétt blaðsins eftir leik , en landsliðsþjálfari Dana , Nikolaj Jacobsen , tók við af Guðmundi hjá bæði þýska liðinu Rhein-Neckar Löwen og hjá danska landsliðinu . „ Sá danski vissi það vel að þessi leikur hafði mikla þýðingu fyrir Gudmundsson . Hann vann heimavinnu sína vel , eins og hann er vanur . Þess vegna átti Danmörk erfitt uppdráttar , sem endaði með íslenskum sigri og stórum sigri fyrir Gudmundsson . “